OpenLLM-France/wikimedia huggingface dataset:
# Jerusalemgo kontzilioa

Jerusalemgo kontzilioa historialariek eta teologoek aro apostolikoko kontzilio kristau bati emandako izena da. Kontzilio hori Jerusalemen ospatu zuten 50. urte inguruan. Kontseilu preekumeniko zaharren artean bakarra denez, katolikoek eta ortodoxoek ondorengo kontzilio ekumenikoen prototipo eta aitzindaritzat eta etika kristauaren funtsezko zatitzat hartzen dute.
Kontzilioak kristautasunera bihurtutako jentilak ez zeudela Moisesen legearen zatirik handiena mantentzera behartuta erabaki zuen, gizonezkoen zirkunzisioari buruzko arauak barne. Kontzilioak, hala ere, odola jateko, odolak duen haragia, animalia hilen haragia eta fornikazioari eta idolatriari buruzko debekuak iraunarazi zituen, batzuetan Jerusalemgo Dekretu Apostoliko edo Kuadrilaterala deitua. Kontzilioaren deskribapenak Apostoluen Eginetan (Eg 15) daude (bi forma desberdinetan, alexandriar eta mendebaldar bertsioak), eta, beharbada, baita Paulok Galaziarrei idatzitako gutunean ere (Ga 2). Aditu batzuen esanetan Galaziarrei idatzitako gutunean ez zen Jerusalemgo kontzilioa (batez ere bilera pribatu bat deskribatzen duelako), eta beste aditu batzuek, berriz, Apostoluen Eginen fidagarritasun historikoa zalantzan jartzen dute.

## Erreferentziak

* ↑ Euskalterm: [Hiztegi terminologikoa] [2003]

## Kanpo estekak

* Datuak: Q619950
# K-pop

K-pop, ingeleseko Korean pop terminoaren laburdura, Hego Korean jatorri duen pop musikaren azpi-generoa da. Mendebaldeko zenbait musika genero ditu eredu: Pop musika, rock-a, musika esperimentala, jazza, gospela, musika latinoa, Hip hopa, R&Ba, reggaea, dance musika elektronikoa, folka, country, klasikoa eta J-popa, Koreako tradiziozko musika herrikoiarekin nahastuta.

## Kanpo estekak

* Datuak: Q213665
* Multimedia: K-pop / Q213665
# K. C. Jones

K. C. Jones (Taylor, Texas, 1932ko maiatzaren 25a - Connecticut, 2020ko abenduaren 25a) estatubatuar saskibaloi jokalaria eta entrenatzailea izan zen. 12 NBAko txapelketa irabazi zituen jokalaritan eta entrenatzailetan.
NBAko Boston Celtics taldearekin aritzeagatik ezaguna da. Talde horrekin irabazi baitzituen lortu zituen 12 NBAko txapelketetatik 11: 8 jokalaritan, 1 entrenatzaile laguntzailetan eta 2 entrenatzaile nagusitan. Gainerako NBAko txapelketa Los Angeles Lakers taldearekin irabazi zuen entrenatzaile-laguntzaile gisa.
* Datuak: Q719836
* Multimedia: K. C. Jones / Q719836
# John Wick

John Wick 2014ko Chad Stahelski eta David Leitch estatubatuar zinema zuzendariek zuzendutako thriller neo noire film bat da. Keanu Reeves, Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo eta Willem Dafoe aktoreek antzeztu zuten.
John Wick: Chapter 2 (2017) eta John Wick: Chapter 3 – Parabellum (2019) jarraipenak dauzka.

## Argumentua

Oharra: Atal honek istorio osoa edo amaiera argitzen du.
John Wick (Keanu Reeves) soldatapeko hiltzailea erretiroan da, urte luzez New York hiriko Viggo Tarasov (Michael Nyqvist) mafiaburuarentzat lan egin eta gero. Johnen autoa ebatsi eta haren zakurra hil duen Iosef (Alfie Allen) gaizkilea hiltzeko asmoz, aitzina haren enplegatzaileen aurkako hilketak burutzen hasiko da John.

## Aktoreak

* Keanu Reeves: John Wick
* Michael Nyqvist: Viggo Tarasov
* Alfie Allen: Iosef Tarasov
* Adrianne Palicki: Perkins jauna
* Bridget Moynahan: Helen Wick
* Dean Winters: Avi
* Ian McShane: Winston
* John Leguizamo: Aurelio
* Willem Dafoe: Marcus
* Bridget Regan: Addy

## Kanpo estekak

* John Wick filmaren iragarkia ikusgai. youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q15732802
# John Wilkes Booth

John Wilkes Booth (Bel Air, Maryland, 1838ko maiatzaren 10a - Port Royal, Virginia, 1865eko apirilaren 26a) estatubatuar aktore eta Abraham Lincoln presidentearen hiltzailea izan zen.
Junius Brutus Booth aktore ingelesaren semea izan zen eta bere bi anaia ere aktore izan ziren. Txikitan, zaldiketan eta eskriman nabarmendu zen. 14 urterekin ikastetxea utzi zuen eta 16 urterekin antzerkiaz eta politikaz interesatu zen. 17 urterekin hasi zen antzezten.
Ameriketako Estatu Batuetako Gerra Zibila hasi zenetik konfederatuzale eta esklabotzaren aldekoa agertu zen. Hegoaldeko porrotaren ondoren, Lincoln presidentea hiltzeko konspirazio batean sartu zen. 1865eko apirilaren 14an Washington Hiriko Ford Antzerkian bi tiro egin zizkion Lincolni. Gero agertokira salto egin eta Sic semper tyrannis oihukatu zuen. Gero antzokitik irten eta zaldiz ihes egin zuen. Hamabi egun geroago, apirilaren 26an, Virginiako etxalde batean inguratu zuten soldaduek. David Herold bere laguna harrapatu zuten bitartean, Booth tiroz hil zen.

## Kanpo estekak

* Datuak: Q180914
* Multimedia: John Wilkes Booth / Q180914
# John Wilkinson

John Wilkinson (Clifton, Cumberland, 1728 - Bradley, Staffordshire, 1808ko uztailaren 14a) ingeles industria-gizona izan zen. Metalurgiako lantegi bat sortu zuen, eta han erabili ziren lehen aldiz metalurgiako teknika berriak. Bestalde, burdinazko ontzi bat sortu zuen, gobernuarentzat egiten zituen armak garraiatzeko. Horretaz gainera, burdina zulatzeko tresna bat asmatu zuen, zilindroak eta kanoiak zehaztasun osoz zulatzen zituena. Tresna hura oinarri-oinarrizkoa gertatu zen Watten lurrun-makina egiteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1204884
* Multimedia: John Wilkinson (industrialist) / Q1204884
# John William Strutt

John William Strutt, Rayleigheko 3. baroia (Langford, Essex, Ingalaterra, 1842ko azaroaren 12a - Witham, Essex, 1919ko ekainaren 30a) britainiar fisikaria izan zen.

## Biografia

Cambridgeko Unibertsitatean egin zituen ikasketak, eta 1879an unibertsitate hartako Fisikako katedra eskuratu zuen. 1887an Londresko Erregeren Institutuko Filosofia Naturaleko katedra bereganatu zuen. 1905etik 1908ra arte, Royal Society of London erakundeko lehendakaria izan zen, eta 1908an Cambridgeko Unibertsitateko kantziler izendatu zuten.
Fisikako alor guztietan lan ugari egin zituen: molekula batzuen neurriak mugatu zituen, hotsari, isurkarien eta gasen dinamikari, argiaren hedapenari, xafla meheen elastikotasunari, elektrizitateari eta beste gai batzuei buruz oinarrizko lanak egin zituen. Gasen dentsitateari buruz egin zituen neurketa zehatzei esker, eta William Ramsayrekin batera lan eginez, argon gasa aurkitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q83297
* Multimedia: John William Strutt, 3rd Baron Rayleigh / Q83297
# John Wick: Chapter 2

John Wick: Chapter 2 (euskaraz John Wick: 2. Atala) 2017ko Chad Stahelski estatubatuar zinema zuzendariak zuzendutako neo noir thriller film bat da. Keanu Reeves, Common, Laurence Fishburne, Riccardo Scamarcio, Ruby Rose, John Leguizamo eta Ian McShane aktoreek antzeztu zuten.
John Wick (2014) aurrekaria eta John Wick: Chapter 3 – Parabellum (2019) jarraipena dauzka.

## Argumentua

Oharra: Atal honek istorio osoa edo amaiera argitzen du.
Zor bat kitatzeko asmoz erretirotik kriminalen mundura itzuli ondoren, John Wick (Keanu Reeves) soldatapeko hiltzaileak hura hiltzearen truke diru-sari bat ezarria dutela jakingo du.

## Aktoreak

* Keanu Reeves: Jonathan «John» Wick / «Baba Yaga»
* Riccardo Scamarcio: Santino D'Antonio
* common: Cassian
* Ian McShane: Winston
* John Leguizamo: Aurelio
* Lance Reddick: Charon
* Thomas Sadoski: Jimmy
* Laurence Fishburne: The Bowler King
* David Patrick Kelly: Charlie
* Ruby Rose: Ares
* Peter Stormare: Abram Tarasov
* Claudia Gerini: Gianna D'Antonio
* Franco Nero: Julius
* Peter Serafinowicz: Sommelier
* Bridget Moynahan: Helen Wick

## Kanpo estekak

* John Wick: Chapter 2 filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q21451640
# John Wilkes

John Wilkes (Clerkenwell, Londres, Ingalaterra, 1725ko urriaren 17a - Clerkenwell, 1797ko abenduaren 26a) ingeles politikaria eta kazetaria izan zen.

## Biografia

Legebiltzarreko kidea zen. 1762. urtean The North Briton egunkaria sortu zuen. Egunkari horren bidez idazki bortitzak kaleratu zituen Jurgi III.a erregearen eta haren politikaren aurka. Behin baino gehiagotan atxilotu zuten, baina aske geratu ondoren berriro hautatu zuten Legebiltzarrerako (1768). 1774. urtean Londresko Lord nagusi izendatu zuten, eta Beheko Ganberako kideentzat euren eztabaiden gorabeherak argitara emateko eskubidea lortu zuen.
Erregearen autoritarismoaren aurkako eta ingelesen tradiziozko askatasunaren aldeko ikurtzat hartua da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333127
* Multimedia: John Wilkes / Q333127
# John Wick: Chapter 3 – Parabellum

John Wick: Chapter 3 – Parabellum 2019ko Chad Stahelski estatubatuar zinema zuzendariak zuzendutako neo noir thriller film bat da. Keanu Reeves, Halle Berry, Laurence Fishburne, Mark Dacascos, Asia Kate Dillon, Lance Reddick, Anjelica Huston eta Ian McShane aktoreek antzeztu zuten.
John Wick (2014) eta John Wick: Chapter 2 (2017) filmeen jarraipena da.

## Argumentua

Oharra: Atal honek istorio osoa edo amaiera argitzen du.
Sari handia dago John Wick harrapatzen duenarentzat: 14 milioi dolar. Dirutza hori tartean izanda, hamaika hiltzaile abiatuko dira Wicken bila, eta hura batetik bestera ibiliko da, inorekin fidatu gabe.

## Aktoreak

* Keanu Reeves: Jonathan «John» Wick
* Ian McShane: Winston
* Mark Dacascos: Zero
* Laurence Fishburne: Bowery King
* Asia Kate Dillon: Adjudicator of the High Table
* Halle Berry: Sofia
* Lance Reddick: Charon
* Anjelica Huston: the Director
* Saïd Taghmaoui: the Elder
* Jerome Flynn: Berrada.
* Jason Mantzoukas: Tick Tock Man
* Robin Lord Taylor: Administrator
* Yayan Ruhian: Shinobi #1
* Cecep Arif Rahman: Shinobi #2
* Boban Marjanović: Ernest
* Randall Duk Kim: The Doctor

## Erreferentziak

* ↑ «Akzio klasikoa eta arrakastatsua» Berria 2019-05-25 CC BY-SA 4.0 lizentziapean.

## Kanpo estekak

* Datuak: Q52951815
# John William Casilear

John William Casilear (New York, 1811ko ekainaren 25a - Saratoga Springs, New York, 1893ko abuztuaren 17a) estatubatuar margolaria izan zen.
Grabatzaile hasi zen eta Asher Brown Durand ezagutu ondoren elkarrekin lan egin zuten. Ondoren, paisaien margolarirzarekiko interesa agertu zuten, eta John Frederick Kensett eta Thomas Prichard Rossiterrekin batera Europara joan ziren museoak bisitatzera eta margotzera.
Casilearrek grabatua utzi eta paisaiak margotzen jardun zuen, Hudson Ibaiaren Eskolako estiloan. 1851n Diseinuko Akademia Nazionaleko kide aukeratu zuten.

## Iruditegia

* Mendiko aintzira
* George aintzira
* George aintzira
* Alpeetako aintzira
* Ilargi argia kostaldean

## Kanpo estekak

* Datuak: Q2700128
* Multimedia: John William Casilear / Q2700128
# John William Costerton

John William Costerton (Vernon, Britainiar Columbia, 1934ko uztailaren 21a - Kamloops, Britainiar Columbia, 2012ko maiatzaren 12a) kanadar zientzialaria izan zen, biogeruzen mikrobiologiaren aitzindaria.

## Biografia

Britainiar Columbiako Unibertsitatean ikasi zuen, eta Mendebaldeko Ontarioko Unibertsitatean egin zuen doktoregoa 1960an.
1978an, Calgaryko Unibertsitatean ari zela, hankaz gora jarri zuen ordu arteko mikrobiologia, bakterioen bizitzari buruzko ikuspegi berri bat zela eta; izan ere, txahalen urdaileko bakterioek urdail-paretan itsasteko erabiltzen zuten gai likatsuaren egitura aztertzeko modua aurkitu zuten Costertonek eta haren taldekideek. Hala ohartu ziren bakterio-koloniek beren mikrohabitat propioa sortzen dutela, paretara itsasteko ere balio dien molekula-geruza babesgarri likatsu baten bidez. Egiaztatu zuten, halaber, horrela eratutako biogeruzetan bizi diren bakterioak hiltzeko, berrogeita hamar aldiz bakterizida gehiago behar dela babesgarri hori ez duten mota bereko bakterioak hiltzeko baino.
Costertonek zientziaren arlo askotako teknologiak garatzeko erabili zuen bere saioa: petrolio-produkziotik hasi, eta medikuntzako bakterioen aurkako tresnetaraino. Hainbat patente biologikoren jabe zen, eta Microbios konpainiako lehendakaria izan zen. 1984an, Haultain saria jaso zuen, eta, 1989an, Isaac Walton Killam Memorial saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260473
# Kameničany

Kameničany Eslovakiako udalerri bat da, Ilavako barrutian kokatuta. 5,08 km²ko azalera du eta 549 biztanle 2017ko datuen arabera.

## Historia

Idatzizko lehen aipamena 1193. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q481694
* Multimedia: Kameničany / Q481694
# Joep de Mol

Joep Paul Eric de Mol (1995eko abenduaren 10a) herbehereetako belar-hockey jokalaria da. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2017 | Amstelveen | 01 ! | Gizonezkoa |
| 2019 | Anberes | 03 ! | Gizonezkoa |
| 2021 | Amstelveen | 01 ! | Gizonezkoa |
| 2023 | Mönchengladbach | 01 ! | Gizonezkoa |

## Erreferentziak

* ↑ (Nederlanderaz) «Joep de Mol» hockey.nl.
# Joera (denbora serieak)

Denbora serie batean, joera seriearen norabide nagusia azaltzen duen osagaia da. Denbora serie batean esku hartzen duten beste osagaiak urtarokotasuna, zikloa eta hondarra izaten dira.

## Kanpo estekak

* Datuak: Q620784
* Multimedia: Trends / Q620784
# Joesmithita

Joesmithita silikato motako minerala da eta calcium amphibole subtaldearen kidea da.

## Ezaugarriak

Joesmithita silikato mineralaren formula kimikoa hau da: ${\ce {{Pb}{Ca2}{Mg3Fe^{3+}2}(Be2Si6O22)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Joesmithite: Mineral information, data and localities.» www.mindat.org (Noiz kontsultatua: 12-05-2019).
# Joeru Chima Fujita

Joeru Chima Fujita (japonieraz: 藤田 譲瑠チマ, Fujita Joeru Chima, 2002ko otsailaren 16a -) Japoniako futbolaria da.
Hainbat futbol taldetan jokatu du, esaterako Tokyo Verdy.

## Kanpo estekak

* (Japonieraz) J.League Data Site
* Datuak: Q71730657
* Multimedia: Joel Chima Fujita / Q71730657
# Joey Jordison

Nathan Jonas Jordison Aldrich (Des Moines, Iowa, 1975eko apirilaren 26 - ibidem, 2021eko uztailaren 26a), ezagunagoa Joey Jordison artista izenez, estatubatuar musikaria eta musikagilea izan zen. Slipknot musika taldearen sortzaileetako bat eta bateria-jotzailea izateagatik ezaguna zen.
2021eko uztailaren 27an hil zen, 46 urte zituela.

## Diskografia
### Modifidious taldearekin

* 1993: Drown
* 1993: Submitting to Detriment
* 1993: Visceral
* 1994: Mud Fuchia
* 1994: Sprawl

### The Have Nots taldearekin

* 1996: Forgetting Yesterday and Beating You with Kindness

### Slipknot taldearekin

* 1996: Mate. Feed. Kill. Repeat.
* 1998: Slipknot demo
* 1999: Slipknot
* 1999: Welcome to Our Neighborhood
* 2001: Iowa
* 2002: Disasterpieces
* 2004: Vol. 3: (The Subliminal Verses)
* 2005: 9.0 Live
* 2006: Voliminal: Inside the Nine
* 2008: All Hope Is Gone
* 2010: (sic)nesses
* 2012: Antennas to Hell

### Murderdolls taldearekin

* 2002: Right to Remain Violent (EP)
* 2002: Beyond the Valley of the Murderdolls
* 2010: Women and Children Last

### Roadrunner United taldearekin

* 2005: The All-Star Sessions
* 2008: The Concert

### The Rejects taldearekin

* 2012: Love Songs for People Who Hate
* 2014: Strung Out, Pissed Off and Ready To Die

### Scar the Martyr taldearekin

* 2013: Revolver EP
* 2013: Metal Hammer EP
* 2013: Scar the Martyr

### Vimic taldearekin

* Argitaratu gabe: Open Your Omen

### Sinsaenum taldearekin

* 2016: Sinsaenum (EPa)
* 2016: A Taste of Sin (EPa)
* 2016: Echoes of the Tortured
* 2017: Ashes (EPa)
* 2018: Repulsion for Humanity

## Erreferentziak

* ↑ Puertas Ramirez, Oihane. (2021-07-28). «Joey Jordison hil da, Slipknot taldeko bateria jotzaile ohia» Berria (Noiz kontsultatua: 2021-07-28).

## Kanpo estekak

* Datuak: Q295817
* Multimedia: Joey Jordison / Q295817
# Joey Loyzaga

Ernesto José "Joey" Cuerva Loyzaga (1961eko irailaren 23a) Filipinetako saskibaloi-jokalari profesional erretiratua da.

## Bizitza pertsonala

Loyzaga Filipinetako Carlos Loyzaga saskibaloi jokalari handiaren eta Vicky Cuervarn semea da. Bera eta Chito Loyzaga anaia PBAn jokatu zuten.

## Kanpo estekak

* Datuak: Q16194171
# Joep Packbiers

Joep Packbiers (Nuth, 1875eko urtarrilaren 19a - Maastricht, 1957ko abenduaren 8a) arkularia zen. Herbehereak ordezkatu zuen 1920ko Udako Olinpiar Jokoetan.

## Erreferentziak

* ↑ Joep Packbiers
* ↑ Jan Joseph PACKBIERS

## Kanpo estekak

* Datuak: Q1669593
# Joey Lye

Joey Lye (Toronto, Ontario, Kanada, 1987ko maiatzaren 4a) Kanadako sofbol jokalaria da.

## Ibilbidea

Lye hiru Panamerikar Jokotan parte hartu du. 2011ko Panamerikar Jokoetan, Lyek zilarra irabazi zuen. Torontoko 2015eko Panamerikar Jokoetan, urrezko domina irabazi zuen, eta, berriro ere, 2019ko Limako Panamerikar Jokoetan, zilarra irabazi zuen.
2018tik 2020ra Bucknell-en softboleko entrenatzailea izan zen bere ametsa olinpikoa betetzeko utzi aurretik.
2021eko ekainean, Lye Kanadako 2020ko Olinpiar talderako aukeratu zuten. Lesbiana da.

## Olinpiar Jokoak

2020ko Tokioko Olinpiar Jokoetan Kanadarentzako zilarrezko domina irabazi zuen taldeko kide izan zen. Japoniak (urrezkoa) eta AEBk (zilarrezkoa) eskuratuko zituzten. Hauek osatu zuten Kanadako taldea: Jenna Caira, Emma Entzminger, Larissa Franklin, Jennifer Gilbert, Sara Groenewegen, Kelsey Harshman, Victoria Hayward, Danielle Lawrie, Janet Leung, Joey Lye, Erika Polidori, Kaleigh Rafter, Lauren Bay-Regula, Jennifer Salling eta Natalie Wideman-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Softbola emakumezkoa. |

## Erreferentziak

* ↑ «Joey Lye» www.olympic.ca/ (Canadian Olympic Committee).
* ↑ «Joey Lye» www.olympic.ca/ (Canadian Olympic Committee)."Joey Lye". www.olympic.ca/. Canadian Olympic Committee. Retrieved 10 July 2021.
* ↑ Bucknell Head Softball Coach Joey Lye Steps Away to Pursue Olympic Dream. Bucknell Bison Athletics 19 July 2020.
* ↑ Nichols, Paula. (12 May 2021). Team Canada reveals roster for softball's Olympic return. Canadian Olympic Committee.
* ↑ «Canada names Olympic women's softball team» www.cbc.ca/ (CBC Sports) 12 May 2021.
* ↑ «Polish Rower Comes Out After Winning Silver» GO Magazine 2021-07-28.
* ↑ «Joey Lye» olympedia.org 2022-04-05ean begiratua(Ingelesez)
* ↑ «Joey Lye» Olympics.com 2022-04-05ean begiratua (Gaztelaniaz)
* ↑ "Softbola, emakumezkoa, emaitzak 2020" olympedia.org (Ingelesez)
* Datuak: Q107480670
# Jind barrutia

Jind barrutia Indiako barruti bat da, Hisar dibisioan, Haryana estatuan. 1.334.152 biztanle ditu 2.702 kilometro koadrotan.

## Mugakideak

Honako barrutiekin egiten du muga:
Patiala barrutia Rohtak barrutia Hisar barrutia Kaithal barrutia Sonipat barrutia

## Ikus, gainera

* Haryana

## Kanpo estekak

* Datuak: Q268605
* Multimedia: Jind district / Q268605
# Jindong barrutia

Jindong barrutia (txinera tradizionalez: 金东区) Txinako barruti bat da, Jinhua barruan. Azken zentsuaren arabera 315.583 biztanle zituen 658.16 azaleran banatuta.

## Kanpo estekak

* Datuak: Q1334968
* Multimedia: Jindong District / Q1334968
# José María Lasa

José María Lasa Ibarguren (Andoain, 1948ko martxoaren 3a) gipuzkoar futbolari ohia da, erdilari moduan aritzen zena.

## Kirol ibilbidea

| Kluba | Urtea(k) |
| Euskalduna KE | 1966-1967 |
| CD Logroñés | 1967-1968 |
| Real Valladolid | 1968-1970 |
| Granada CF | 1970-1972 |
| Athletic Club | 1972-1978 |
| Real Zaragoza | 1978-1980 |
| Cultural Durango | 1981-1983 |
| Abadiño KE | 1983-1984 |

## Kanpo estekak

* Datuak: Q3810512
# José María Legarreta

José María Legarreta Euskal Herriko txirrindulari ohia da.

## Palmaresa

1964
* Nafarroako Itzuliko etapa bat
# José María Lardizabal Oriar

    Artikulu hau XIX. mendeko politikariari buruzkoa da; beste esanahietarako, ikus «José María Lardizabal».
José María Lardizabal Oriar (? – ?) gipuzkoar aitoren seme eta politikaria izan zen.
Bere arbasoak Caracasko Gipuzkoar Konpainiaren buruzagiak izan ziren. 1795. urtean, Gipuzkoako Ahaldun Nagusi hautatu zuten eta 1801era arte izan zen karguan. 1808an Baionako konstituzioaren sinatzaileetako bat izan zen Gipuzkoa ordezkatuz.

## Erreferentziak

* ↑ (Gaztelaniaz) Meÿer Pohlmann, José Pedro. (2008). Donostia en llamas. Éride Ediciones, 164 or. ISBN 8493684554..
* Datuak: Q56260764
# José María Lardizabal

José María Lardizabal izan daiteke:
* José María Lardizabal Oriar, XIX. mende hasierako Gipuzkoako Ahaldun Nagusia;
* José María Lardizabal Valenzuela, XX. mende hasierako politikari jeltzalea.
# José María Laredo

José María Laredo Laredo (Iruña, Nafarroa Garaia, 1947ko abenduaren 28a) nafar futbolari ohia da. Barçako jokalari izandakoa. Atzelari lanetan aritzen zen.

## Ibilbidea

| Taldea | Urtea |
| Montcada | 1965-1966 |
| Atlètic Catalunya | 1966-1968 |
| Condal | 1968-1970 |
| Barça Atlètic | 1970-1971 |
| Sant Andreu | 1971-1972 |
| Barça | 1972-1974 |
| Murtzia | 1974-1976 |

## Kanpo estekak

* Datuak: Q19956403
# José María Lasarte

José María Lasarte Arana (Donostia, 1912 – Donostia, 1974ko abenduaren 20a) euskal abokatu eta politikaria izan zen.

## Biografia

EAJ eta ELAren kidea, 1934ko Iraultzan gobernuaren aurka aritu ziren alkate jeltzaleak defendatu zituen. 1936an diputatua izan zen eta, uztailaren 18an militarren Altxamendua gertatu eta berehala, lehenengoa izan zen jeltzaleetan (Manuel Irujorekin batera) hura gaitzesten eta Errepublikaren alde agertzen, Donostian. Harrezkero, Eusko Gudarostea sortzen lagundu zuen. Santoñako hitzarmenean parte hartu zuen eta ondoren Paris eta Argentinara erbesteratu zen. Eusko Jaurlaritzako informazio zerbitzuko buru izan zen gerra amaitu arte.
Gerra ondoren, erbestean Boletín OPE (Oficina de Prensa de Euzkadi) informazio bulegoa sortu zuen Parisen. 1946an Eliodoro de la Torre Gobernazio sailburua ordezkatu zuen. 1952an Venezuelara jo zuen, kargu hura utzi ondoren. Caracaseko Euskal Etxeko presidentea izan zen. 1959aren bukaera aldera Donostiara itzuli zen. Santo Tomas Lizeoaren sortzailetako bat izan zen eta lehenengo lehendakaria 1965etik 1970era.

## Erreferentziak

* ↑ Auñamendi Eusko Entziklopedia. José María Lasarte Arana. .
* ↑ Leyre Arrieta Alberdi. Estación Europa. La política europeista del PNV en el exilio (1945-1977). Tecnos, 2007. 78. orrialdea.
* ↑ Santo Tomas lizeoa 1960-61/2010-11. Donostia. 2011. 29. orr.
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753742
# José María Laso

José María Laso Prieto (Bilbo, 1926ko abenduaren 8a - Oviedo, 2009ko abenduaren 21a) bizkaitar filosofo eta ekintzaile komunista izan zen. Antonio Gramsciren jarraitzailea, frankismo garaian askotan hartu zuten preso.
# José María Liborio Camino

José María Liborio Camino Saratxo (Santurtzi, 1931ko azaroaren 13a - São Miguel Paulista, 2021eko abuztuaren 30a) bizkaitar apaiz katogotzaiizan zen. 1999an gotzain laguntzaile izendatua, 2008tik aurrera Presidente Prudenteko gotzain emeritua izan zen.

## Kanpo estekak

* Datuak: Q1709457